****

**ЧӐВАШ РЕСПУБЛИКИН**

**САККУНӖ**

ЧӐВАШ РЕСПУБЛИКИН

"РАҪҪЕЙ ФЕДЕРАЦИЙӖН НАЛУКСЕМПЕ

ТӲЛЕВСЕМ ҪИНЧЕН КАЛАКАН САККУНӖСЕМПЕ

РАҪҪЕЙ ФЕДЕРАЦИЙӖН СУБЪЕКЧӖСЕНЕ ШАНСА ПАНӐ НАЛУК ЙӖРКЕЛӖВӖН ЧӐВАШ РЕСПУБЛИКИНЧИ ЫЙТӐВӖСЕМ ҪИНЧЕН" САККУННЕ УЛШӐНУCЕМ КӖРТЕССИ ҪИНЧЕН

*Чӑваш Республикин Патшалӑх Канашӗ*

*2019 ҫулхи юпа уйӑхӗн 10-мӗшӗнче*

*йышӑннӑ*

1 статья

Чӑваш Республикин "Раҫҫей Федерацийӗн налуксемпе тӳлевсем ҫинчен калакан саккунӗсемпе Раҫҫей Федерацийӗн субъекчӗсене шанса панӑ налук йӗркелӗвӗн Чӑваш Республикинчи ыйтӑвӗсем ҫинчен" 2001 ҫулхи утӑ уйӑхӗн 23-мӗшӗнчи 38 №-лӗ саккунне (Чӑваш Республикин Патшалӑх Канашӗн ведомоҫӗсем, 2001, 42, 45 №-сем; 2002, 46, 49, 52 №-сем; 2003, 54, 57 №-сем; 2004, 59, 61 №-сем; 2005, 64, 65 №-сем; 2006, 72 №; 2007, 73, 74 №-сем; 2008, 76 №; 2009, 80, 82 №-сем; 2010, 87 №; 2011, 90, 91 №-сем; 2012, 96 №; "Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗ­сен пуххи, 2013, 3, 10 №-сем; 2014, 9, 11 №-сем; 2015, 6, 10 №-сем; 2016, 6, 11 №-сем; 2017, 11 №; "Республика" хаҫат, 2018, нарӑс уйӑхӗн 21-мӗшӗ, авӑн уйӑхӗн 19-мӗшӗ; 2019, нарӑс уйӑхӗн 20-мӗшӗ) ҫакӑн пек улшӑнусем кӗртес:

1) 19.1 статьяра:

а) 2-мӗш пунктӑн пӗрремӗш абзацне ҫакӑн пек ҫырса хурас:

"2. Аванс тӳлевӗсене отчетлӑ тапхӑр хыҫҫӑнхи иккӗмӗш уйӑхӑн 5-мӗш числинчен кая юлмасӑр тӳлеҫҫӗ.";

ӑ) 3-мӗш пунктра "(аванс тӳлевӗсем енӗпе налук шутлавӗсене)" сӑмах­сене кӑларса пӑрахас;

2) 22 статьян 4-мӗш пункчӗн виҫҫӗмӗш абзацне "Раҫҫей Федерацийӗн бюджет тытӑмӗнчи бюджетсене" сӑмахсем хыҫҫӑн "(пенисене, штрафсене кӗртсе)" сӑмахсем хушса хурас;

1. 23 статьяра:

а) 1.1-мӗш пункта "пурлӑх тӗлӗшпе," сӑмахсем хыҫҫӑн "социаллӑ пур­нӑҫпа экономика хӑвӑрт аталанакан территорире ӗҫ-хӗл пурнӑҫласси ҫин­чен калакан килӗшӗве пурнӑҫланӑ шайра туса хунӑ (туяннӑ)," сӑмахсем хушса хурас;

ӑ) 4-мӗш пунктӑн иккӗмӗш абзацне "Раҫҫей Федерацийӗн бюджет тытӑмӗнчи бюджетсене" сӑмахсем хыҫҫӑн "(пенисене, штрафсене кӗртсе)" сӑмахсем хушса хурас;

1. 38 статьян 2-мӗш пунктне ҫакӑн пек ҫырса хурас:

"2. Налук тапхӑрӗн пӗтӗмлетӗвӗсем тӑрӑх шутласа палӑртнӑ транспорт налукӗн суммине организацисем иртнӗ налук тапхӑрӗ хыҫҫӑнхи ҫулӑн нарӑс уйӑхӗн 10-мӗшӗнчен кая юлмасӑр тӳлеҫҫӗ.";

1. 39 статьян 4-мӗш пункчӗн улттӑмӗш абзацне "Раҫҫей Федерацийӗн бюджет тытӑмӗнчи бюджетсене" сӑмахсем хыҫҫӑн "(пенисене, штрафсене кӗртсе)" сӑмахсем хушса хурас;
2. 39.1 статьяра:

а) 1-мӗш пунктӑн иккӗмӗш абзацне "Раҫҫей Федерацийӗн бюджет тытӑмӗнчи бюджетсене" сӑмахсем хыҫҫӑн "(пенисене, штрафсене кӗртсе)" сӑмахсем хушса хурас;

ӑ) 3-мӗш пунктӑн иккӗмӗш абзацне "Раҫҫей Федерацийӗн бюджет тытӑмӗнчи бюджетсене" сӑмахсем хыҫҫӑн "(пенисене, штрафсене кӗртсе)" сӑмахсем хушса хурас;

7) 39.2 статьяра:

а) таблицӑна ҫакӑн пек ҫырса хурас:

|  |  |  |
| --- | --- | --- |
| "Но-мерсен йӗр-ки | Пӗтӗм Раҫҫейӗн экономика ӗҫӗ-хӗлӗн тӗсӗсенклассификаторӗ (ОКВЭД2) ОК 029-2014(КДЕС 2-мӗш улӑштару) тӑрӑх пурнӑҫлакан предпринимательлӗх ӗҫӗ-хӗлӗн тӗсӗсем | ОКВЭД2ОК 029-2014(КДЕС2-мӗш улӑштару) енӗпе ҫирӗплетнӗ код |

| 1 | 2 | 3 |
| --- | --- | --- |
| 1. | Ял, вӑрман хуҫалӑхӗ, сунар ӗҫӗ, пулӑ тытни тата пулӑ ӗрчетни | А пай |
| 2. | Тирпейлекен производствӑсем | С пай |
| 3. | Пурӑнмалли майсем туса панипе пӗрле пӑхас енӗпе ӗҫ-хӗл пурнӑҫласси | 87 |
| 4. | Пурӑнмалли майсем туса памасӑр социаллӑ пулӑшу ӗҫӗсемпе тивӗҫтересси | 88 |
| 5. | Ҫут ҫанталӑкпа техника ӑслӑлӑхӗсем енӗпе пурнӑҫлакан наука тӗпчевӗсем тата туса хатӗрленӗ ӗҫсем | 72.1 |
| 6. | Общество тата гуманитари ӑслӑлӑхӗсем енӗпе пур­нӑҫлакан наука тӗпчевӗсем тата туса хатӗрленӗ ӗҫсем | 72.2 |
| 7. | Дизайн тӗлӗшпе пурнӑҫлакан ятарлӑ ӗҫ-хӗл | 74.10 |
| 8. | Фотографи енӗпе пурнӑҫлакан ӗҫ-хӗл | 74.20 |
| 9. | Хваттерсене тата уйрӑм ҫын ҫурчӗсене тасатас-тир­пейлес енӗпе тӑвакан ӗҫ-хӗл | 81.21.1 |
| 10. | Йӑла-йӗрке уявӗсене (туй, юбилей) ирттерни, ҫав шутра юрӑ-кӗвӗпе илемлетни | 93.29.3 |
| 11. | Компьютерсене тата вӗсен оборудованине юсас енӗ­пе тӑвакан пулӑшу ӗҫӗсем | 95.11 |
| 12. | Йӑлара усӑ куракан электронлӑ техникӑна юсасси | 95.21 |
| 13. | Йӑлара усӑ куракан хатӗрсене, килте тата садра усӑ куракан хатӗр-хӗтӗре юсасси | 95.22 |
| 14. | Сӗтел-пукан тата кил-ҫуртри куллен кирлӗ япаласене юсас енӗпе тӑвакан пулӑшу ӗҫӗсем | 95.24 |
| 15. | Сехет юсасси | 95.25.1 |
| 16. | Пир-авӑр япалисемпе ҫемҫе тиртен тунӑ япаласене ҫӑвасси тата хими мелӗпе тасатасси | 96.01 |
| 17. | Парикмахерскисемпе илемлӗх салонӗсем тӑвакан пу­лӑшу ӗҫӗсем | 96.02 |
| 18. | Ытти ушкӑнсене кӗртмен тата ҫынсене ятран паракан урӑх пулӑшу ӗҫӗсем | 96.09"; |

ӑ) пиллӗкмӗш абзаца "Раҫҫей Федерацийӗн бюджет тытӑмӗнчи бюджетсене" сӑмахсем хыҫҫӑн "(пенисене, штрафсене кӗртсе)" сӑмахсем хушса хурас;

8) 47 статьян 6-мӗш пунктӗнче:

а) иккӗмӗш абзаца "Раҫҫей Федерацийӗн бюджет тытӑмӗнчи бюджет­сене" сӑмахсем хыҫҫӑн "(пенисене, штрафсене кӗртсе)" сӑмахсем хушса хурас;

ӑ) улттӑмӗш абзацра "пӗчӗклетнӗ налук ставкисемпе" сӑмахсене "пӗ­чӗклетнӗ налук ставкипе" сӑмахсемпе улӑштарас, "палӑртнӑ" сӑмаха "па­лӑртнӑ" сӑмахпа улӑштарас;

9) ҫакӑн пек ҫырса 47.1 статья хушса хурас:

"47.1 статья. Инвестици тунӑшӑн налука чакарни

1. Налук тӳлекенӗн Раҫҫей Федерацийӗн Налук кодексӗн 2861 стат­йин 2-мӗш пункчӗн 1-мӗш тата 2-мӗш ҫум пункчӗсенче кӑтартнӑ тӑкакӗсем тӗлӗшпе палӑртакан инвестици тунӑшӑн налука чакарнипе (малалла – налука чакарни) Чӑваш Республикин "Чӑваш Республикинче инвестици ӗҫ-хӗлне патшалӑх пулӑшасси ҫинчен" 2004 ҫулхи ҫу уйӑхӗн 25-мӗшӗнчи 8 №-лӗ саккунӗн 61 статйинче кӑтартнӑ организацисем, организацисен тупӑшӗ тӗ­лӗшпе ҫак Саккунӑн 47 статйипе палӑртнӑ пӗчӗкрех налук ставкипе усӑ куракан организацисемсӗр пуҫне, усӑ курма пултараҫҫӗ.

2. Иртсе пыракан налук тапхӑрӗнчи (отчетлӑ тапхӑрти) налука чакарнин виҫи Раҫҫей Федерацийӗн Налук кодексӗн 257 статйин 1-мӗш пункчӗн иккӗмӗш абзацӗнче кӑтартнӑ иртсе пыракан тапхӑрти тӑкаксен суммин
50 проценчӗпе, тата (е) Раҫҫей Федерацийӗн Налук кодексӗн 257 статйин
2-мӗш пунктӗнче кӑтартнӑ тӗллевсем валли каякан (тӗп хатӗрсене пӗтерсе хума каякан тӑкаксемсӗр пуҫне) иртсе пыракан тапхӑрти тӑкаксен суммин 50 проценчӗпе танлашать тата вӑл налука чакарнин чи пысӑк виҫинчен иртме пултараймасть.

3. Организацисен тупӑшӗнчен илекен налук ставкин налука чакарнин чи пысӑк виҫине палӑртмалли виҫи 8,5 процентпа танлашать.

4. Ҫак статьян 1-мӗш пункчӗпе пӑхса хӑварнӑ налука чакарнипе усӑ курма организацисене тӗп хатӗрсен халиччен усӑ курман (ӗҫе кӗмен), Чӑваш Республикин Министрсен Кабинечӗ е ӗҫ тӑвакан власть органӗ тата организаци хушшинче тунӑ инвестици договорне пурнӑҫланӑ шайра туса лартнӑ (туяннӑ) объектсем тӗлӗшпе, ҫав организаци Инвестици политики енӗпе ӗҫлекен канаш ырланӑ инвестици проектне тӑратнӑ чухне, 50 миллион ытла тенкӗлӗх ирӗк параҫҫӗ. Инвестици килӗшӗвне организаци хӑйне учета илнӗ налук органне организацисен тупӑшӗнчен илекен налук енӗпе налук декларацийӗсене (организацисен тупӑшӗнчен илекен налук тӑрӑх аванс тӳле­вӗсем енӗпе налук шутлавӗсене) Раҫҫей Федерацийӗн Налук кодексӗпе пама палӑртнӑ вӑхӑтра тӑратать.

5. Организацин налук тапхӑрӗнче (отчетлӑ тапхӑрта) ҫак статьян 2-мӗш пунктӗнче кӑтартнӑ налука чакарнине чи пысӑк виҫинчен иртекен тӑкакӗсен суммине малашнехи налук тапхӑрӗсенче (отчетлӑ тапхӑрсенче), тӗп хатӗрсен объектне хута янӑ е ун тӗлӗшпе организаци налука чакарнин правипе усӑ курнӑ тӗп хатӗрсен объекчӗн малтанхи хакне улӑштарнӑ налук тапхӑрне кӗртсе, налука чакарнин виҫине пиллӗкрен ытла мар налук тапхӑрӗ валли палӑртнӑ чухне шута илме пултараҫҫӗ.

6. Организаципе тунӑ инвестици килӗшӗвне пӑрахӑҫланӑ чухне организаци инвестици килӗшӗвне пӑрахӑҫланӑ налук тапхӑрӗн 1-мӗш кунӗнчен пуҫласа налука чакарнипе усӑ курмалли правӑна ҫухатать.".

2 статья

1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ поло­женисемсӗр пуҫне, ӑна официаллӑ йӗркепе пичетлесе кӑларнӑ кунран пуҫласа пӗр уйӑхран маларах мар тата тивӗҫлӗ налук енӗпе черетлӗ налук тапхӑрӗн пӗрремӗш числинчен маларах мар вӑя кӗрет.

2. Ҫак Саккунӑн 1 статйин 7-мӗш пункчӗ ҫак Саккуна официаллӑ йӗр­кепе пичетлесе кӑларнӑ кунран пуҫласа пӗр уйӑх иртиччен маларах мар вӑя кӗрет тата 2019 ҫулхи кӑрлач уйӑхӗн 1-мӗшӗнчен пуҫланнӑ право хутшӑнӑ­вӗсене пырса тивет.

3. Ҫак Саккунӑн 1 статйин 4-мӗш пункчӗ 2021 ҫулхи кӑрлач уйӑхӗн 1-мӗшӗнчен пуҫласа вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули